نروژ باشباخانی یوناس گار استوره، تورکیه‌نین ترورلا موباریزه حاقینین اولدوغونو بیلدیردی.
آلمانیا باشباخانی اولاف شولتس ایله اورتاق مطبوعات توپلانتیسیندا دانیشان استوره، "تهلوکه اولدوغو زامان تورکیه‌نین ترورلا موباریزه حاقی وار" دئدی.
بیر ژورنالیستین، تورکیه‌نین سرحد اؤته‌سی عملیاتلاری ایله باغلی سوالی اۆزرینه استوره، پرنسیپ اولاراق تورکیه‌نین ده گوونلیک پروبلئملری ایله اوزلشه‌بیله‌جگینه حؤرمت ائتدیکلرینی آنجاق بوتون طرفلردین گرگین‌لیگه سبب اولاجاق حربی عملیاتلاردان چکینمه‌لرینی ایسته‌مک دوروموندا اولدوقلارینی بیلدیردی.
اؤلکه‌سینین، سوئد و فنلاندین ناتو عضولوگونو دستکله‌دیگینی وورغولایان استوره، ایکی اؤلکه‌نین عضولوگو ایله آوروپانین کولکتیو بیر گوونلیگه صاحب اولابیله‌جگیینی ایفاده ائتدی.
استوره، بوتون ناتو عضولرینین بو ایکی اؤلکه‌نین عضولوگونه راضیلیق وئرمه‌سینی گؤزله‌دیگینی دیله گتیردی.
